તંત્ર દ્વારા ગત તા. ૭ ઓક્ટોબર, ૨૦૧૬થી ૧૨૩૫ મીટર લાંબો અને ૧૬.૫૦ મીટર પહોળાઈ ધરાવતો ચાર લેનનો અંજલિ ફલાય ઓવરબ્રિજ પ્રોજેક્ટ હાથ ધરાયો છે. આ માટે કુલ રૂ.૯૯ કરોડ ખર્ચાશે. અત્યારે તો આગામી તા.૫ ઓક્ટોબર, ૨૦૧૮એ આ બ્રિજ પ્રોજેક્ટને પૂર્ણ કરી દેવાની સત્તાવાળાઓની ગણતરી છે, પરંતુ મ્યુનિસિપલ કોર્પોરેશનના અન્ય બ્રિજ પ્રોજેક્ટની જેમ આ બ્રિજ પ્રોજેક્ટ પણ વિલંબમાં પડ્યો છે. હજુ માંડ ૨૫ ટકા કામગીરી જ થઈ હોઈ હજુ દોઢ વર્ષે પણ તે પાર પડે તેમ લાગતું નથી.